Ŋeɲekɔrɔ ka Tonnkan masaladɔn kalanni kunkanseben (2011)
K’a Ta Utikalo tle 01 la ka T’a Bla a tle 07 na, 2011 san na, Kan ni Yiriwa tɔn ye tle 7 kalan Ke Ŋeɲekɔrɔ ka Tonnkan gafe kan. Lakalanni in Kera kalabankura duguma-kalansoba la ; o bolofara C kalanbon 1lɔ kɔnɔ. Kan ni Yiriwa tɔndenw Nana kalan dayeleli la. A Daminena ni gafekalan ye ninka ka Sɔrɔ ka magokalan Bɔ o kɔnɔ. O magokalan in Kera kalanden 5 de kun minnu be sannakalanso la, FLASH la. Tle wolonfla in kɔnɔ, kalan tun be Dabɔ waati 8nan ka t’a Bla waati 12nan na don o don. A magokalan tun be masaladɔn dakun kan bamanankan na nka, kalansen werew tun be Ke sen kɔrɔ i n’a fɔ maben faamuya jiidili, maana faamuya sinsinni, ani daɲedɔn kan. Tle sabanan don, an ye MAKDAS mɔgɔw Bisimila n’u ka feere kura ɲetigelen ye latigelan kɔnɔ an ka kanw na. Kr Mamadu Dukure ani Mandela Dukure, min y’a feere Лetige, Nana dajirali Ke cifogo bataki.makdas.net kan. Kalanden 5 minnu tun be kene kan ka Fara Kan ni Yiriwa tɔnden mɔgɔ 2 kan, bee ye cisira kura Dla a cifogo in kan. Kalan be Taa Foori don min, an Sera ka masaladɔn kumajago-sen 24 ɲɔgɔn de Kalan minnu Sɔrɔla Isiyaka BAALO ka ɲininiw fe, ale yere min tun ye lakalanni in karamɔgɔ ye.
Geleya minnu Yera lakalanni in sen fe olu man ca wa u fana man jugu ka dama Teme. Kalanden saba ye foronni Ke tle kelen-kelen. Kɔnkanabaliya dɔɔnin-dɔɔnin Yera a la nka, olu ma Juguya.
Kalan don 5nan, an y’a jate Mine k’a fɔ ko an te na Tla ka Ben ni bolodali kecogo ye. O la, an ye wulafelaw Fara an bolo kan.
Don 6nan wulafekalan Taara Ke kr BAALO ka so kuran ntanya fe kalanyɔrɔ la bari, an mago tun Jɔra kuran na. O baaraw Bolila jaboso kan bamanankan na k’o kumajago-senw Boso. O ja lajelen Benna « Ginba Dunbiya, masake jugu » ma. O temenen kɔ, an ye maanaseben degeli Ke Seeba Laminn ka maana dɔ la min be « Amadu Sanpuleeli » kan.
Kari min tun y’a fooridon ye sa, an ye kalandenw Kiime kumajago-senw kan waati 2 kɔnɔ. Mɔgɔ saba ye kuru hakelama Sɔrɔ ninka fla Ke ka kuru Je u la. Kuruw la caman Kera 13 ye nink’u la dɔgɔman Ke 09 ye. Baaraw kuncera ni poyikalan ye ani hakilidayele-barow ye kanko kan. Kr Seku Sangare ye lafaamuyaliba Ke forobakeneya ni balodɔn kan kosebe. Ngɔninkɔrɔ bama gafe sanni n’a kalanni Dadonna kalandenw bolo min sarati ye tle 15 ye ka sɔrɔ ka o ɲɔgɔnye Bla Utikalo tle 22 la sibiridonya sɔgɔmada la.
Kan ni Yiriwa ka foli be bee ye kerenkerennenya la, kalanso ɲemaa, Adama Fɔnba ; MAKDAS jekulu ani kalandenw yere.
Kanyeleke ka Bɔ yen, dugulenkan k’i Cooko
Sebenni kebaa
Kr Isiyaka BAALO (Kan ni Yiriwa tɔnden)
Blàdon : 2016-07-07 Yɛlɛmako laban : 2016-07-07
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn